**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 10 /07/2024**

 **Αριθ. Πρωτ. 13685**

**ΑΠΟΣΠΑΣΜΑ**

# Από το πρακτικό της αριθμ. 23ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **240**

 **Κατακύρωση δημοπρασίας μίσθωσης ακινήτου προς στέγαση του Α΄Βρεφικού Σταθμού Δήμου Λεβαδέων.**

 Στη Λιβαδειά σήμερα 08η Ιουλίου 2024 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 13278/04-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1. Μίχας Δημήτριος

 2. Τουμαράς Βασίλειος 2.Ταγκαλέγκας Ιωάννης

 3. Αγνιάδης Παναγιώτης Αν και είχαν νόμιμα προσκληθεί

 4. Τζουβάρας Νικόλαος (αν/κό μέλος κ. Καλλιαντάση Χρήστου)

 5. Τόλιας Δημήτριος (αν/κό μέλος κ. Παπαβασιλείου Αικατερίνη)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των μελών το υπ΄αριθμ. 12964/01-07-2024 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται:

 *Με το υπ΄αριθμ. 16838/04-09-2023 έγγραφό της η Δ/νση Κοινωνικής Προστασίας Παιδείας & Δια Βίου Μάθησης ζητούσε την μίσθωση ακινήτου προς στέγαση του Α΄Βρεφικού Σταθμού Δήμου Λεβαδέων. Ο εν λόγω σταθμός στεγάζεται και λειτουργεί στην περιοχή του Συνοικισμού και η σύμβαση μίσθωσης με την παράταση λήγει γύρω στα μέσα Οκτωβρίου του 2024.*

 *Με την 121/2023 (ΑΔΑ: 687ΒΩΛΗ-ΩΨΡ) απόφαση το Δ.Σ. ενέκρινε τη μίσθωση ακινήτου με δημοπρασία για να στεγαστεί ο εν λόγω Δημοτικός Σταθμός.*

 *Με τις 18 & 19/2024 αποφάσεις του Δημοτικού Συμβουλίου ορίσθηκαν τα μέλη της «Επιτροπής Εκτίμησης των προς μίσθωση Ακινήτων του άρθρου 7 του ΠΔ 270/81» & της «Επιτροπής Διενέργειας των Δημοπρασιών μίσθωσης, εκμίσθωσης και εκποίησης ακινήτων, του άρθρου 1 του ΠΔ 270/81»*

 *Η Δημοτική Επιτροπή λαμβάνοντας υπόψη της το υπ΄αριθμ. 956/2023/24-08-2023 έγγραφο τα Δ/νσης Πολεοδομίας σχετικά με τις προδιαγραφές που θα πρέπει να πληροί το προς μίσθωση ακίνητο & το υπ΄αριθμ. 16783/01-09-2023 έγγραφο της Δ/νσης ΤΥΔΛ σχετικά με τις Τεχνικές Προδιαγραφές του προς μίσθωση ακινήτου με την 112/09-04-2024 απόφασή της καθόρισε τους όρους διακήρυξης της φανερής μειοδοτικής δημοπρασίας σύμφωνα με τις διατάξεις του ΠΔ 270/81 και του 99/2017 Π.Δ. (ΦΕΚ 141 /Α’/28-9-2017)*

 *Ο Δήμος Λεβαδέων με την υπ΄αριθμ. 7655/22-04-2024 διακήρυξη γνωστοποίησε την πρόθεσή του, να προβεί σε δημοπρασία μειοδοτική, φανερή και προφορική για την μίσθωση κατάλληλου ακινήτου, για την στέγαση του Α’ Βρεφικού Σταθμού του Δήμου Λεβαδέων.*

 *Η υπ΄αριθμ. 7657/22-04-2024 περιληπτική διακήρυξη δημοσιεύθηκε στις ημερήσιες εφημερίδες ΝΕΑ ΤΗΣ ΒΟΩΙΤΙΑΣ & ΣΚΥΤΑΛΗ και στην εβδομαδιαία εφημερίδα «ΔΙΑΒΗΜΑ» όπως και στην ΔΙΑΥΓΕΙΑ (ΑΔΑ:9442ΩΛΗ-ΖΘΖ) επίσης τοιχοκολλήθηκε στον πίνακα ανακοινώσεων του Δήμου Λεβαδέων. Σύμφωνα με την διακήρυξη οι αιτήσεις εκδήλωσης ενδιαφέροντος μαζί με τα νόμιμα δικαιολογητικά, έπρεπε να υποβληθούν από την δημοσίευση της περίληψης της διακήρυξης (30/4/2024) έως και την 20/05/2024.*

 *Ενδιαφέρον εκδήλωσαν οι συνιδιοκτήτριες ΖΗΤΟΥΝΙΑΤΗ Γ. ΣΤΥΛΙΑΝΗ & ΚΑΦΕΤΕΖΟΠΟΥΛΟΥ Γ. ΜΑΡΙΑ οι οποίες κατέχουν ένα ακίνητο επί της οδού Κερασούντος 46 & υπέβαλλαν την αριθμ. πρωτ.9346/17-05-2024 αίτηση συμμετοχής καθώς και φάκελο με τα ζητούμενα δικαιολογητικά.*

 *Τα υποβληθέντα δικαιολογητικά τέθηκαν υπ’ όψη της Επιτροπής Εκτίμησης των προς μίσθωση ακινήτων του άρθρου 7 του ΠΔ 270/81, η οποία έκρινε περί της καταλληλότητας του προσφερόμενου ακινήτου και περί του αν αυτό πληροί τους όρους της οικείας διακήρυξης. Συνέταξε την 10612/05-06-2024 Έκθεση Εκτίμησης του προς μίσθωση ακινήτου κρίνοντας το προσφερόμενο ακίνητο κατάλληλο, ορίζοντας ως ανώτερη προσφορά το ποσό των 1.200 € μηνιαίως.*

 *Ο Δήμαρχος Λεβαδέων με την 11615/13-06-2024 πρόσκληση του, κοινοποίησε στις ενδιαφερόμενες, ότι στο Δημοτικό Κατάστημα θα πραγματοποιηθεί δημοπρασία (μειοδοτική, φανερή και προφορική) την 27/06/2024**ημέρα Πέμπτη και ώρα 12.00 μ.μ. – 12.30 μ.μ. ενώπιον της αρμόδιας Επιτροπής Διενέργειας Δημοπρασίας, και κλήθηκαν να δώσουν την οικονομική τους προσφορά.*

 *Κατά την διαδικασία του διαγωνισμού υπέβαλαν μεταξύ των άλλων το υπ΄αριθμ. 2787/27-06-2024 Γραμμάτιο Σύστασης Παρακαταθήκης του Τ.Π.& Δ. καθώς και προφορικώς την προσφορά τους. Προσέφεραν το ποσό των χιλίων διακοσίων ευρώ (1.200,00 €), μηνιαίως για το εν λόγω ακίνητο.*

*Η αρμόδια επιτροπή Δημοπρασίας, συνέταξε το 27/06/2024 σχετικό πρακτικό για την εν λόγω δημοπρασία.*

*Κατόπιν των ανωτέρω και αφού λάβετε υπόψη σας*

* *Τις διατάξεις του Προεδρικού Διατάγματος 270/1981, «Περί καθορισμού των οργάνων, της διαδικασίας και των όρων διενέργειας δημοπρασιών δι εκποίησιν ή εκμίσθωσιν πραγμάτων των Δήμων και Κοινοτήτων» (ΦΕΚ 77 / τ.Α΄/1981). το Π.Δ. 270/81, (ΦΕΚ Α' 77/30-3-81)*
* *Τις διατάξεις του άρθρου της παρ.θ του άρθρου 72 του Ν.3852/2010 (ΦΕΚ 87/τ.Α΄/2010): «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», σύμφωνα με την οποία: η Οικονομική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.*
* *Τις διατάξεις των άρθρων 194, 201 και του Ν. 3463/2006 (ΦΕΚ 114/τ.Α΄/2006) Κώδικας Δήμων & Κοινοτήτων*
* *Το υπ αριθ. 99/2017 (ΦΕΚ 141 /Α’/28-9-2017) Προεδρικό Διάταγμα περί «Καθορισμού προϋποθέσεων αδειοδότησης και λειτουργίας των παιδικών και βρεφονηπιακών σταθμών που λειτουργούν εντός νομικών προσώπων των δήμων ή υπηρεσίας των δήμων».*
* *Τις υπ΄αριθμ. 247 & 520/5-4-2024 ΑΑΥ*

####  *Καλείται η Δημοτική Επιτροπή*

1. *Να κατακυρώσει το αποτέλεσμα βάσει του από 27/06/2024 πρακτικού της αρμόδιας Επιτροπής “Διενέργειας των Δημοπρασιών μίσθωσης, εκμίσθωσης και εκποίησης ακινήτων, του άρθρου 1 του ΠΔ 270/81” που βρίσκεται στην πόλη της Λιβαδειάς στην οδού Κερασούντος 46 συνολικού εμβαδού 399 τ.μ. (ισόγειο), με σκοπό τη στέγαση του Α Βρεφικού Σταθμού του Δήμου Λεβαδέων, στις συνιδιοκτήτριες α) ΖΗΤΟΥΝΙΑΤΗ Γ. ΣΤΥΛΙΑΝΗ & β) ΚΑΦΕΤΕΖΟΠΟΥΛΟΥ Γ. ΜΑΡΙΑ, αντί του συνολικού ποσού των χιλίων διακοσίων ευρώ (1.200,00 €), μηνιαίως. Η διάρκεια της μίσθωσης θα είναι από 13/10/2024 έως την 12/10/2026 με δυνατότητα παράτασης επί πλέον δύο (2) έτη, σε περίπτωση που αυτό κριθεί αναγκαίο από τον Δήμο*
2. *Να αναθέσει στον Δήμαρχο τις περαιτέρω ενέργειες, για την υπογραφή της σύμβασης*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Το με αριθμ.πρωτ. 16838/04-09-2023 έγγραφο της Δ/νσης Κοινωνικής Προστασίας Παιδείας & Δια Βίου Μάθησης.

- Την 121/2023 (ΑΔΑ: 687ΒΩΛΗ-ΩΨΡ) απόφαση του Δημοτικού Συμβουλίου

-Τις 18 & 19/2024 αποφάσεις του Δημοτικού Συμβουλίου

-Την 112/09-04-2024 απόφασή της

- Την υπ΄αριθμ. 7655/22-04-2024 διακήρυξη

- Το από 27/06/2024 πρακτικό της αρμόδιας Επιτροπής “Διενέργειας των Δημοπρασιών μίσθωσης, εκμίσθωσης και εκποίησης ακινήτων, του άρθρου 1 του ΠΔ 270/81”

- Το με αρ. πρωτ. 12964/01-07-2024 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

1. Κατακυρώνει το αποτέλεσμα βάσει του από 27/06/2024 πρακτικού της αρμόδιας Επιτροπής “Διενέργειας των Δημοπρασιών μίσθωσης, εκμίσθωσης και εκποίησης ακινήτων, του άρθρου 1 του ΠΔ 270/81” που βρίσκεται στην πόλη της Λιβαδειάς στην οδού Κερασούντος 46 συνολικού εμβαδού 399 τ.μ. (ισόγειο), με σκοπό τη στέγαση του Α Βρεφικού Σταθμού του Δήμου Λεβαδέων, στις συνιδιοκτήτριες α) ΖΗΤΟΥΝΙΑΤΗ Γ. ΣΤΥΛΙΑΝΗ & β) ΚΑΦΕΤΕΖΟΠΟΥΛΟΥ Γ. ΜΑΡΙΑ, αντί του συνολικού ποσού των χιλίων διακοσίων ευρώ (1.200,00 €), μηνιαίως. Η διάρκεια της μίσθωσης θα είναι από 13/10/2024 έως την 12/10/2026 με δυνατότητα παράτασης επί πλέον δύο (2) έτη, σε περίπτωση που αυτό κριθεί αναγκαίο από τον Δήμο.
2. Εξουσιοδοτεί τον Δήμαρχο Λεβαδέων κ. Καραμάνη Δημήτριο για τις περαιτέρω ενέργειες, για την υπογραφή της σύμβασης.

. **Η παρούσα απόφαση πήρε αριθμό 240/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Τζουβάρας Νικόλαος

4. Τόλιας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 10 -07-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ